ՀԻՄՆԱՎՈՐՈՒՄ

ՀՀ ԿԱՌԱՎԱՐՈՒԹՅԱՆ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶՊԵՏԱՐԱՆԻՆ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ

1. **Իրավական ակտի անհրաժեշտությունը (նպատակը)**

Նախագծի անհրաժեշտությունը պայմանավորված է Վարչապետի 2021 թվականի հունվարի 15-ի N 23-Ա որոշմամբ ստեղծված միջգերատեսչական աշխատանքային խմբի կողմից ՀՀ Սյունիքի մարզում բացահայտված խնդիրների օպերատիվ արձագանքնման նպատակով:

1. **Կարգավորման հարաբերությունների ներկա վիճակը և առկա խնդիրները**

ՀՀ վարչապետի 15.01.2021թ. N 23-Ա որոշմամբ ստեղծվել է միջգերատեսչական աշխատանքային խումբ՝  2020 թվականի սեպտեմբերի 27-ից մինչև նոյեմբերի 9-ը Արցախի Հանրապետության նկատմամբ սանձազերծված ռազմական գործողությունների և նոյեմբերի 9-ին Հայաստանի Հանրապետության վարչապետի, Ադրբեջանի Հանրապետության նախագահի և Ռուսաստանի Դաշնության նախագահի հայտարարության դրույթների իրագործման հետևանքով **Հայաստանի Հանրապետության Սյունիքի մարզում առկա և հնարավոր խնդիրների բացահայտման և օպերատիվ արձագանքման** ուղղությամբ տարվող աշխատանքները համակարգելու նպատակով:

Միջգերատեսչական աշխատանքային խմբի գործունեության արդյունքում **Սյունիքի մարզում առկա և հնարավոր խնդիրների բացահայտման և օպերատիվ արձագանքման** նպատակով ՀՀ կառավարության 17.03.2022թ. N 343-Ն և 21.07.22թ. N 1128-Ն որոշումներով ՀՀ Սյունիքի մարզպետարանին հատկացվել է համապատասխանաբար 200.000.000 (երկու հարյուր միլիոն) և 312.746.800 (երեք հարյուր տասներկու միլիոն յոթ հարյուր քառասունվեց հազար ութ հարյուր) ՀՀ դրամ:

ՀՀ կառավարության 21.07.22թ. N 1128-Ն որոշմամբ հատկացված 312.746.800 (երեք հարյուր տասներկու միլիոն յոթ հարյուր քառասունվեց հազար ութ հարյուր) ՀՀ դրամ գումարը տրամադրվել է միջգերատեսչական աշխատանքային խմբի կողմից 01.05.2022թ. դրությամբ փաստացի իրականացված ծրագրերի ֆինանսավորման համար:

Ներկայացվող կառավարության որոշմամբ նախատեսվում է ՀՀ Սյունիքի մարզում առաջնահերթ լուծում պահանջող հիմնախնդիրների լուծման նպատակով ՀՀ կառավարության 15.12.2016թ. N 1299-Ն որոշմամբ ստեղծված ՀՀ Սյունիքի մարզի զարգացման և ներդրման հիմնադրամին (այսուհետ՝ Հիմնադրամ) ներկա պահին այս փուլի աշխատանքների իրականացման համար հատկացնել 92,929.400 ՀՀ դրամ՝ 01.05.2022-31.07.2022թթ. իրականացված ծրագրերի ֆինանսավորման և այլ ծրագրերի համար, մասնավորապես.

**Այլ կապիտալ դրամաշնորհներ**

* **Կապան համայնքի Շիկահող բնակավայրում ԱԻՆ հենակետի կառուցման նախագծանախահաշվային փաստաթղթերի ձեռք բերում**՝ 6.000.000 (վեց միլիոն) ՀՀ դրամ: Միջգերատեսչական աշխատանքային խմբի 30.06.2021թ. նիստի արձանագրությամբ հանձնարարվել է Շիկահող բնակավայրում ԱԻՆ քաղաքացիական պաշտպանության հենակետի կառուցում և կահավորում: Նշված ծրագիրը հաստատված է նաև ՀՀ կառավարության 18.11.2021թ. N 1902-Լ որոշմամբ հաստատված ՀՀ կառավարության 2021-2026 թվականների գործունեության միջոցառումների ծրագրի՝ Արտակարգ իրավիճակների նախարարություն բաժնի 1-ին կետով: Նշված գումարը անհրաժեշտ է ձեռք բերված նախագծանախահաշվային փաստաթղթերի գնման դիմաց վճարում կատարելու համար:
* **Գորիս համայնքի Ակներ գյուղի N 15 փողոցի վերանորոգման նախագծանախահաշվային փաստաթղթերի ձեռք բերում և փորձաքննություն**՝ 2.244.000 (երկու միլիոն երկու հարյուր քառասունչորս հազար) ՀՀ դրամ: Նշված ճանապարհը Գորիսի Հայ-ֆրանսիական սրտաբանական կենտրոն տանող ճանապարհն է, կարիք ունի վերանորոգման: Միջգերատեսչական աշխատանքային խմբի հանձնարարությամբ ձեռք է բերվել ՆՆՓ, փորձաքննությունը ընթացքի մեջ է: Ծրագիրը առաջնահերթ լուծում պահանջող կապիտալ ծրագրերի ցանկում ներկայացված է ՏԿԵՆ: Գումարն անհրաժեշտ է ՆՆՓ և փորձաքննության համար վճարում կատարելու համար:
* **ՀՀ Ոստիկանության Սյունիքի մարզային վարչության շենքի կահավորման վերջնական փուլ**՝ 8.945.000 (ութ միլիոն ինը հարյուր քառասունհինգ հազար) ՀՀ դրամ: Միջգերատեսչական աշխատանքային խմբի համապատասխան որոշումներով 2021-2022թթ. իրականացվել է ՀՀ ոստիկանության Սյունիքի մարզային վարչության շենքի 4-րդ հարկում վերանորոգման և կահավորման աշխատանքներ, տեղադրվել են զորանոցային մահճակալներ և այլ գույք: Նշված գումարը նախատեսված է զորանոցային հատվածի վերջնական կահավորման դիմաց վճարում կատարելու համար: Արդյունքում հնարավոր կլինի Սյունիքի մարզում տեղակայել ոստիկանության ներքին զորքերի ստորաբաժանումներ:
* **«Սիսիանի բժշկական կենտրոն» ՓԲԸ մասնաշենքի վերանորոգում**՝ 12.587.500 (տասներկու միլիոն հինգ հարյուր ութսուներկու հազար հինգ հարյուր) ՀՀ դրամ: Միջգերատեսչական աշխատանքային խմբի 30.07.2021թ. կայացած նիստի արձանագրությամբ հանձնարարվել է «Սիսիանի բժշկական կենտրոն» ՓԲԸ վերակառուցման ժամանակ (իրականացվում է Համաշխարհային բանկի ծրագրով) այլ շենք տեղափոխվելու և ժամանակավոր գործունեություն ծավալելու համար նշված շենքի վերանորոգման աշխատանքների ֆինանսավորում իրականացնել: Նշված գումարն անհրաժեշտ է ԲԿ-ի ժամանակավոր տեղակայման վայրում իրականացված վերանորոգման աշխատանքների համար կապալառուներին վճարելու համար: Մնացած գումարը վճարվել է 2021թ. հատկացված միջոցների հաշվին:
* **Կապան համայնքի սահմանամերձ Ճակատեն, Ներքին Հանդ, Շիկահող, Սրաշեն, Ծավ բնակավայրերի աշխարհազորի զինանոցի կահավորում**` 13.200.000 (տասներեք միլիոն երկու հարյուր հազար) ՀՀ դրամ:2022թ. սեպտեմբերի 13-ից Ադրբեջանի կողմից սանձազերծված ագրեսիան ցույց տվեց, որ ագրեսիայի ժամանակ Կապան-Ճակատեն երթուղով երթևեկությունը դառնում է վտանգավոր, ինչի հետևանքով անհրաժեշտություն է առաջացնում նշված բնակավայրերում ստեղծել աշխարհազորի զինանոց, ինչը հնարավորություն կտա կարճ ժամանակում կազմավորել աշխարհազորի ջոկատներ:
* **Մեղրիի մանկապարտեզ ՀՈԱԿ-ի գույքի ձեռք բերում՝ 36.680.000 (երեսունվեց միլիոն վեց հարյուր ութսուն հազար ՀՀ դրամ):** Մեղրիի մանկապարտեզ ՀՈԱԿ-ը հիմնանորոգվում է սուբվենցիոն ծրագրով՝ Իմ քայլը հիմնադրամի համաֆինանսավորմամբ: ՀՀ վարչապետի հանձնարարականի համաձայն մանկապարտեզը պետք է կահավորվի նոր գույքով: Մանկապարտեզի 240 սանի համար «Ֆոքըս Օն Չիլդրեն Նաու, ինկ» ԲԿ հայաստանյան մասնաճյուղի հետ Սյունիքի մարզի զարգացման և ներդրման հիմնադրամը կնքել է պայմանագիր, որի համաձայն «Ֆոքըս Օն Չիլդրեն Նաու, ինկ» ԲԿ հայաստանյան մասնաճյուղը տրամադրում է մանկապարտեզի ննջասենյակների և խմբասենյակների գույքը՝ հիմնադրամի 1.680.000 (մեկ միլիոն վեց հարյուր ութսուն հազար) ՀՀ դրամ համաֆինանսավորմամբ: 35.000.000 ՀՀ դրամը նախատեսված է մանկապարտեզի մնացած գույքի ձեռք բերման համար (խոհանոց, ճաշարան, վարչական մաս և այլն):

**Այլ ընթացիկ դրամաշնորհներ**

* **Կապան համայնքի Գաղթականների 70 հասցեում գտնվող շենքի նորոգման տեխնիկական հսկողության աշխատանքների ձեռք բերում**, 1.800.000 (մեկ միլիոն ութ հարյուր հազար) ՀՀ դրամ: Նշված հասցեում է տեղակայված ՀՀ ԱԱԾ սահմանապահ զորքերի զորամասերից մեկը: Միջգերատեսչական աշխատանքային խմբի արձանագրությամբ իրականացվում է շենքի նորոգման աշխատանքներ, նորոգման համար անհրաժեշտ գումարը տրամադրվել է ՀՀ կառավարության և 21.07.22թ. N 1128-Ն որոշմամբ: Նշված շենքը ՀՀ կառավարության 28.07.2022թ. N 1150-Ա որոշմամբ ամրացվել է ՀՀ ազգային անվտանգության ծառայությանը: Նշված գումարն անհրաժեշտ է շենքի նորոգման աշխատանքների տեխնիկական հսկողության աշխատանքների դիմաց վճարում կատարելու համար:
* **Ծավ-Ն.Հանդ-Ճակատեն-Ծավ ուղղությամբ 01.05.2022թ.-31.07.2022թ. կազմակերպած ուղևորափոխադրումների դիմաց վճարում**, 2.412.910 (երկու միլիոն չորս հարյուր տասներկու հազար ինը հարյուր տաս) ՀՀ դրամ: Մ-17 ճանապարհի Կապան-Ճակատեն հատվածում ադրբեջանական հենակետի տեղադրումից հետո անհրաժեշտություն առաջացավ կառուցել շրջանցող ճանապարհ (իրականացվում է տարածքային կառավարման և ենթակառուցվածքների նախարարության պատվիրակությամբ), ինչպես նաև կազմակերպել Կապան համայնքի Ճակատեն, Շիկահող, Սրաշեն, Ներքին Հանդ, Ծավ, Շիշկերտ բնակավայրերի բնակիչների ուղևորափոխադրման կազմակերպումը, ինչը և իրականացվեց միջգերատեսչական աշխատանքային խմբի համապատասխան արձանագրությամբ: Նշված գումարը անհրաժեշտ է 01.05.2022թ.-31.07.2022թ. ժամանակահատվածում կազմակերպած ուղևորափոխադրումների վճարման համար:
* **Կապան-Վարդավանք-Ուժանիս-Կապան ուղղությամբ 01.05.2022թ.-31.07.2022թ. կազմակերպած ուղևորափոխադրումների դիմաց վճարում՝** 1.780.000 (մեկ միլիոն յոթ հարյուր ութսուն հազար) ՀՀ դրամ: Կապան-Եղվարդ ավտոճանապարհի մի հատվածի՝ 2021թ. նոյեմբերի 9-ի հայտարարության իրագործման արդյունքում Ադրբեջանի տիրապետության տակ անցնելու հետևանքով անհրաժեշտություն առաջացավ կառուցել շրջանցող ճանապարհ՝ Կապան-Վարդավանք-Ագարակ ուղղությամբ (իրականացվում է տարածքային կառավարման և ենթակառուցվածքների նախարարության պատվիրակությամբ), ինչպես նաև կազմակերպել Կապան համայնքի Ագարակ, Եղվարդ, Ուժանիս սահմանամերձ բնակավայրերի բնակիչների ուղևորափոխադրման կազմակերպումը, ինչը և իրականացվեց միջգերատեսչական աշխատանքային խմբի համապատասխան արձանագրությամբ: Նշված գումարը անհրաժեշտ է 01.05.2022թ.-31.07.2022թ. ժամանակահատվածում կազմակերպած ուղևորափոխադրումների վճարման համար:
* **Կապան համայնքի Ուժանիս բնակավայրի խմելու ջրագծի նորոգման աշխատանքների նախագծանախահաշվային փաստաթղթերի փորձաքննություն**՝ 500.000 (հինգ հարյուր հազար) ՀՀ դրամ: Միջգերատեսչական աշխատանքային խմբի 30.11.2021թ. կայացած նիստի արձանագրությամբ հանձնարարվել է ձեռք բերել Կապան համայնքի Ուժանիս, Սրաշեն, Կաղնուտ բնակավայրերի խմելու ջրագծերի նորոգման աշխատանքների նախագծանախահաշվային փաստաթղթերի ձեռք բերումը, ինչն իրականացվել է 2021թ. հատկացված միջոցների հաշվին: Նշված գումարն անհրաժեշտ է սահմանամերձ Ուժանիս բնակավայրի խմելու ջրագծի նորոգման աշխատանքների նախագծանախահաշվային փաստաթղթերի փորձաքննության դիմաց վճարում կատարելու համար:
* **Որոտան-Գորիս, Կապան-Կարմրաքար և Կապան-Ճակատեն ավտոճանապարհներին ծառայություն իրականացնող ոստիկանության ծառայողների սննդապահովում**՝ 4.512.000 (չորս միլիոն հինգ հարյուր տասներկու հազար) ՀՀ դրամ: Նշված գումարը անհրաժեշտ է 01.05.2022թ.-03.09.2022թ. ժամանակահատվածում նշված ճանապարհատվածներին ծառայություն իրականացնող թվով 11 ոստիկանության ծառայողների սննդապահովման ծառայությունների դիմաց վճարում իրականացնելու համար: Մինչև 30.04.2022թ. ժամանակահատվածի համար վճարումն իրականացվել է ՀՀ կառավարության 21.07.22թ. N 1128-Ն որոշմամբ հատկացված միջոցների հաշվին: Ներկայումս ծառայությունը չի այլևս իրականացվում:
* **Որոտան-Գորիս ավտոճանապարհին ծառայություն իրականացրած ՊԵԿ աշխատակիցների սննդապահովում**՝ 1.260.000 (մեկ միլիոն երկու հարյուր վաթսուն հազար) ՀՀ դրամ: Նշված գումարը անհրաժեշտ է մինչև 30.04.2022թ. նշված ճանապարհատվածներին ծառայություն իրականացնող թվով ՊԵԿ աշխատակիցների ծառայողների սննդապահովման ծառայությունների դիմաց վճարում իրականացնելու համար: Ներկայումս ծառայությունը չի այլևս իրականացվում:
* «**Կապանի թիվ 8 միջնակարգ դպրոց» ՊՈԱԿ երթևեկող աշխատակիցների և աշակերտների ուղևորափոխադրման համար տրանսպորտային ծառայությունների դիմաց վճարում**՝ 576.000 (հինգ հարյուր յոթանասունվեց հազար) ՀՀ դրամ: Միջգերատեսչական աշխատանքային խմբի համապատասխան արձանագրությամբ իրականացվել է ուղևորափոխադրևման ծառայությունների ձեռք բերում: Նշված գումարը անհրաժեշտ է մինչև 2021-2022 ուսումնական տարվա ավարտն իրականացված ուղևորափոխադրումների դիմաց վճարում իրականացնելու համար:
* **ՀՀ ԱԱԾ ՍԶ սահմանապահ ջոկատների համար ձեռք բերված վառելափայտի վճարում՝** 432.000 (չորս հարյուր երեսուներկու հազար) ՀՀ դրամ: Միջգերատեսչական աշխատանքային խմբի 30.07.2021թ. կայացած նիստի արձանագրությամբ հանձնարավել էր ԱԱԾ ՍԶ կարիքների համար Հայանտառ ՊՈԱԿ Սյունիք մ/ճ-ից ձեռք բերել վառելափայտ: Ձեռք է բերվել 520 խոր. մ վառելափայտ, 2021թ. վճարվել է 500 խոր. մ վառելափայտի համար 10,6 մլն դրամ (մեկ խոր. մ վառելափայտի համար 21600 դրամ): Նշված գումարն անհրաժեշտ է մնացյալ 20 խոր. մ վառելափայտի դիմաց վճարում կատարելու համար:

Թույլատրել Հայաստանի Հանրապետության Սյունիքի մարզի զարգացման և ներդրման հիմնադրամին՝ հոգաբարձուների խորհրդի որոշման առկայության դեպքում, նախագծով հատկացվող միջոցների հաշվին պարտքերը մարելու համար գնումները իրականացնել հրատապության հիմքով պայմանավորված մեկ անձից գնման ձևով, չկիրառելով Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 21-րդ կետի 1-ին ենթակետի «դ» պարբերության, 71-րդ կետի 1-ին ենթակետի «ա» պարբերության և Հայաստանի Հանրապետության կառավարության 2017 թվականի ապրիլի 6-ի N 386-Ն որոշման 2-րդ կետի 1-ին ենթակետի պահանջները։

1. **Կարգավորման նպատակը և բնույթը**

Կարգավորման նպատակն է ՀՀ Սյունիքի մարզի համայնքներում իրականացնել առաջնահերթ լուծում պահանջող ծրագրեր, որի արդյունքում լուծում կտրվի բնակչության և համայնքների սոցիալական նշանակություն ունեցող հիմնախնդիրներին:

1. **Նախագծի մշակման գործընթացում ներգրավված ինստիտուտները և անձինք** Նախագծի մշակումն իրականացվել է ՀՀ տարածքային կառավարման և ենթակառուցվածքների նախարարության կողմից։
2. **Իրավական ակտի կիրառման դեպքում ակնկալվող արդյունքը**

Նախագծի ընդունման արդյունքում ակնկալվում է լուծել ՀՀ Սյունիքի մարզի առաջնահերթ լուծում պահանջող խնդիրները։

ՀՀ կառավարության «Հայաստանի Հանրապետության 2022 թվականի պետական բյուջեի մասին» օրենքում վերաբաշխում և Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ ու լրացումներ կատարելու, Հայաստանի Հանրապետության տարածքային կառավարման և ենթակառուցվածքների նախարարությանը գումար հատկացնելու մասին» որոշման նախագծի ընդունման կապակցությամբ պետական բյուջեում ծախսերի և եկամուտների ավելացում կամ նվազեցում, ինչպես նաև լրացուցիչ ֆինանսական միջոցների անհրաժեշտություն չի առաջացնում:

1. **Կապը ռազմավարական փաստաթղթերի հետ.**

ՀՀ կառավարության 2021-2026 թվականների գործունեության միջոցառումների ծրագիր:

Որոշման ընդունումն անուղղակիորեն կնպաստի ՀՀ կառավարության 2021-2026թթ ծրագրի «6. Ինստիտուցիոնալ զարգացում» կետի «6.6 Տարածքային կառավարում և տեղական ինքնակառավարում» ենթակետի 3-րդ մասով սահմանված հանրապետության բոլոր բնակավայրերում համաչափ և կայուն զարգացում ապահովելու, բնակչության բարեկեցությունը բարելավելու և նման այլ հարցերի կարգավորմանը: